Six Days in Fallujah

Six Days in Fallujah (з англ. «Шэсць дзён у Фалуджы») — закрыты праект камп’ютарнага шутара ад трэцяй асобы студыі Atomic Games.

 Распрацоўка 
Распрацоўка гульні пачалася ў 2005 годзе, праз некалькі месяцаў пасля завяршэння ваеннай аперацыі ў іракскім горадзе Эль-Фалуджа. Тады кампанія Atomic Games сумесна з Destineer працавалі над шутарам-сімулятарам. Да іх у офіс было прыкамандзіравана некалькі салдат і афіцэраў марской пяхоты ў якасці кансультантаў. Як распавядаў Пітар Тамт, кіраўнік студыі, яны пасябравалі з вайскоўцамі, якія выклалі свае ўспаміны пра баі за Фалуджу. У той час было вырашана стварыць гульню па тым падзеям. Кансультацыя праходзіла не толькі з амерыканскай бокам, але і з прадстаўнікамі іракскага супраціву, а таксама простымі жыхарамі ФалуджыSix Days in Fallujah: история создания игры о самом кровавом сражении войны в Ираке // Дмитрий Козловский, DTF, 12 августа 2019. Гульня была задумана як «самы страшны і рэалістычны ваенны сімулятар». Atomic Games распрацавалі для яго спецыяльны рухавік з падтрымкай поўнай, татальнай разбуральнасціSix Days in Fallujah // Александр Башкиров, Игромания, 30 июля 2009.

 Гульнявы працэс 
Дзеянні разгортваюцца ў 2004 годзе ў іракскім горадзе Эль-Фалуджа, ахопленым баявымі дзеяннямі. Галоўнымі героямі гульні з’яўляліся амерыканскія марскія пяхотнікі. Па большай частцы, менавіта вачыма гэтых салдат паказалі б на баявыя дзеянні на вуліцах ахопленай вайной Фалуджы. Распрацоўшчыкі мелі намер даць магчымасць зірнуць на вайну і вачамі спалоханага мірнага жыхара. Планавалася адбіць атрады праціўніка, што кідаюцца ў атаку пад наркотыкамі, недахоп харчавання, антысанітарыюОбзор Six Days in Fallujah.

Распрацоўшчыкі аднавілі два квадратныя кіламетры горада з некалькімі кварталамі, у якіх гульцу прапаноўвалася дзейнічаць ва ўмовах поўнай няўпэўненасці, спрабаваць адрозніваць ворага і грамадзянскага, і імгненна прымаць рашэнні, каго і як атакаваць.

Са слоў галоўнага дызайнера праекта, Натана Чывера, першапачаткова планавалася 30 узроўняў, але затым, калі прыйшла Konami, іх вырашана было скараціць да 12-ці, змясціўшы ў іх самае цікавае, і максімальна падрабязна паказаўшы рэаліі той вайны. З таго геймплэя, які дайшоў да публікі, бачна, што ў гульні ёсць сцэны, дзе амерыканскія салдаты забівалі грамадзянскіх асобЗапрещённую Шесть Дней в Фаллудже можно реанимировать // Gameinonline, 7 мая 2018.

 Скандал і закрыццё праекта 
У 2009 годзе, калі адбыўся анонс гульні, распаўсюдзілася гісторыя з прыцягненнем баевікоў у кансультантаў. Прэса вылілася матэрыяламі аб амаральнасці распрацоўшчыкаў і абразе пачуццяў ветэранаў. Але, па сутнасці, Atomic Games абвінавачвалі ў тым, што яны аспрэчваюць гераізм амерыканскай арміі. Распрацоўшчыкаў абвінавацілі ў гларыфікацыі жахаў Іракскай вайны, адстаўныя вайскоўцы накшталт экс-палкоўніка Джона Антала — у здрадзе. Студыі паставілі стварэнне віртуальнага прыстанішча для інсургентаў, якія «разам з амерыканскімі падлеткамі будуць вяршыць беспакараны камп’ютарны джыхад супраць марскіх пяхотнікаў». Ужо 27 красавіка кампанія Konami, як выдавец, голасна заявіла, што адмаўляецца выдаваць ваенны сімулятар Six Days in Fallujah. Прыняць гэтае рашэнне выдаўца заахвоціла незадаволенасць грамадскасці, гнеўныя званкі і электронныя лісты, выступленні адстаўных вайскоўцаў і пацыфісцкіх арганізацый, якім вельмі не спадабалася ідэя гульні па матывах бітвы за Фалуджу.

Пад такім ціскам праект прыйшлося закрыць.

 Гл. таксама 
 Бітва за Фалуджу (2004, красавік)
 Бітва за Фалуджу (2004, лістапад—снежань)

 Крыніцы 

 Спасылкі 
 Six Days in Fallujah at IGN
Катэгорыя:Камп’ютарныя гульні 2009 года
Катэгорыя:Шутары ад трэцяй асобы
Катэгорыя:Вайна ў Іраку